Bya Boniface Kizza
Abatwala ebyenjigiriza mu district y’e Kalungu bagala omupiira gw’abawala ogw’okubaka nagwo gujumbirwe nga ogwabalenzi bweguli ensangi zino eranga bagala gugattibwe buterevu kwebyo ebyobuwaze ebisomesebwa mu masomero.
Bano webavviriddeyo nga n’eminisitule y’ebyenjigiriza muggwanga yavaayo n’ekola ennongosereza mwebyo ebisomesebwa “curriculum” n’ekigendererwa ekyokusosowaza eby’emizannyo mu masomero.
Bano nga bakulembeddwamu atwala ebyenjigiriza mu district y’e Kalungu Kayinga Kezironi Tadeo bagamba nti omupiira gwabawala gwalekebwa dda ebbali kati nga kekaseera okugufuula ogw’obuwaze mu masomero gonna nabo kibasobozese okutumbula talanta z’abaana abawala nabo kibayambe okweyolera kumusimbi ng’abasajja bw’ebazze bakikola.
Ono ayongeddeko nti kawefube gwebaliko kati wakumatiza gavumenti yakuno ewalirize amasomero gonna okuteeka omuzannyo guno kwejo ejitwalibwa ng’egyenkizo mu masomero.
Ono ayongeddeko n’akubiriza abaana abobuwala obuterabira kusoma bwebaba nga bakuganyulwa mumuzannyo guno kuba ebyemizannyo bitambulira wamu n’ebyenjigiriza.
tso_Latn lug_Latn lug_Latn lug_Latn lug_Latn lug_Latn